Panické Dravce

Panické Dravce, hungare Panyidaróc [panjidarOc] estas malgranda vilaĝeto kaj municipo en Slovakio.
300px|eta|Panické Dravce situas en la plej griza parto

 Geografio 
Panické Dravce situas preter Ipeľ, laŭ traira flankovojo. Lučenec troviĝas je 5 km-oj.

 Historio 
La loko estis loĝata jam dum la malfrua bronzepoko. La unua mencio okazis pri la vilaĝo en 1573 laŭ tiama hungara ortografio "Pani Darocz". En la 17-a jarcento ĝi senhomiĝis, la rehomiĝo en la 1680-aj jaroj okazis. En 1828 loĝis tie 706 vilaĝanoj en 77 domoj. En 1910 laŭ la popolnombrado vivis en Panyidaróc 701 homoj, (657 hungaroj, 39 slovakoj). Ĝis Traktato de Trianon la komunumo apartenis al Hungara reĝlando, al Nógrád (reĝa departemento), al distrikto de Losonc, poste al Ĉeĥoslovaka respubliko. Inter 1938-1945 Panyidaróc rehungariĝis. La unua Arbitracio de Vieno deklaris, ke tiuj komunumoj, kie la hungaroj vivas en majoritato, apartenu al Hungario. Post la 2-a mondmilito la hungaroj iĝis senrajtaj laŭ Dekretoj de Beneš. Ekde 1993 Panické Dravce apartenas al Slovakio. En 2001 vivis tie 729 homoj, (380 slovakoj, 336 hungaroj).

 Vidindaĵoj 
 romkatolika preĝejo omaĝe al Sankta Triunuo el la 20-a jarcento

 Eksteraj ligiloj 
 Panické Dravce sur mapo de Slovakio

 Fontoj 
 Hungara Vikipedio

Kategorio:Municipoj en distrikto Lučenec